Alocasia

Alocasia (turut disebut birah atau keladi tengkorak) ialah genis tumbuhan berbunga renek yang berdaun lebar, berimpang dan berumbi dalam keluarga Araceae. Kebanyakan Alocasia tumbuh di darat (teresterial) dengan pelbagai jenis ukuran daun. Terdapat 97 spesies diterima yang tempatan dari tropika dan subtropika Asia, dan timur Australia. Ramai penanam menanam sebilangan kacukan dan kultivarnya dengan meluas di seluruh dunia.

Penerangan 
Daun jejantung (cordate) atau lelembing (hastate) besarnya tumbuh sepanjang  pada tangkai daun yang panjang. Bunga berseludangnya tumbuh pada hujung tangkai yang pendek, namun tidak menonjol; kerap terlindung di balik daun.

Umbisinya dalam kebanyakan spesies dapat diproses untuk membolehkannya dimakan, namun tumbuhan yang mentah mengandungi kristal kalsium oksalat berafid bersama perengsa lain (boleh jadi termasuk protease) yang boleh mengebaskan dan membengkakkan lidah dan rongga tekak. Ini boleh menimbulkan masalah pernafasan dan sakit pedih dalam kerongkong. Bahagian bawah tumbuhan ini mengandungi kepekatan racun paling tinggi.

Memperlanjutkan pendidihan sebelum diproses dan disajikan mampu mengurangkan risiko tindak balas buruk. Selain itu, buah masam semacam asam jawa boleh melarutkan keseluruhan rafid. Ianya penting untuk diperhatikan yang spesies ini berubah-ubah ketoksikannya.

Penanaman 
Beberapa jenis birah yang terkenal termasuklah birah hitam (A. longiloba), birah negeri (A. macrorrhizos), birah hijau (A. clypeolata), birah keris hitam (A. sanderiana), birah kelawar (A. nycteris), birah badak (A. melo)  dan birah kelembahang (A. puber). Keladi Amazon (A. × amazonica) pula ialah kacukan antara birah keris hitam dan birah hitam yang masyhur ditanam selaku tanaman hiasan lantaran pola urat daunnya yang menarik; berwarna hijau muda berlatar belakang hijau pekat dengan unjuran di setiap tulang daun. 

Anak benih baru boleh tumbuh dari umbi yang terpisah dari induk. Anak benih ini mempunyai bentuk daun yang sedikit berlainan atas faktor ontogeni. Keadaan ini menyukarkan pengecaman pokok birah yang dijumpai di pediaman liar.

Spesies 
Berikut 80 daripada 97 spesies diterima yang dikelaskan dalam Alocasia bersama nama tempatan (jika ada) dan julat taburannya.

Alocasia acuminata Schott – Indonesia
Alocasia aequiloba N.E.Br. – New Guinea
Alocasia alba Schott – Sri Lanka
Alocasia arifolia Hallier f. – Malaysia
Alocasia atropurpurea Engl. – Filipina
Alocasia augustiana L.Linden & Rodigas – New Guinea
Alocasia baginda Kurniawan & P.C.Boyce – Kalimantan
Alocasia balgooyi A.Hay – Sulawesi
Alocasia beccarii Engl. – Malaysia
Alocasia boa A.Hay – New Guinea
Alocasia boyceana A.Hay – Filipina
Alocasia brancifolia (Schott) A.Hay - New Guinea
Alocasia brisbanensis (F.M.Bailey) Domin – Australia
Alocasia cadieri Chantrier – Asia Tenggara
Alocasia celebica Engl. ex Koord – Sulawesi
Alocasia clypeolata A.Hay – birah hijau, keladi tengkorak hijau – Filipina
Alocasia cucullata (Lour.) G.Don in R.Sweet – birah kerdil bertukup, nampu hijau – Indonesia
Alocasia culionensis Engl. - Filipina
Alocasia cuprea K.Koch – keladi ungu – Borneo
Alocasia decipiens Schott – Indonesia
Alocasia decumbens Buchet – Vietnam
Alocasia devansayana (L.Linden & Rodigas) Engl. – New Guinea 
Alocasia fallax  Schott – timur Himalaya ke Bangladesh
Alocasia flabellifera A.Hay – New Guinea
Alocasia flemingiana Yuzammi & A.Hay – Jawa
Alocasia fornicata (Roxb.) Schott – India dan Indonesia
Alocasia gageana Engl. & K.Krause in H.G.A.Engler – Burma
Alocasia grata Prain ex Engl. & Krause in H.G.A.Engler – Indonesia
Alocasia hainaica N.E.Br. – Hainan ke utara Vietnam
Alocasia heterophylla (C.Presl) Merr. – Filipina
Alocasia hollrungii Engl. – New Guinea
Alocasia hypnosa J.T.Yin, Y.H.Wang & Z.F.Xu – China ke Indochina
Alocasia hypoleuca P.C.Boyce – Thailand
Alocasia infernalis P.C.Boyce – Borneo
Alocasia inornata Hallier f. – Sumatera
Alocasia jiewhoei V.D.Nguyen – Kemboja
Alocasia kerinciensis A.Hay – Sumatera
Alocasia lancifolia Engl. – New Guinea
Alocasia lauterbachiana (Engl.) A.Hay – New Guinea
Alocasia lecomtei Engl. – Vietnam
Alocasia longiloba Miq. – birah hitam, birah kijang – Malaysia 
Alocasia macrorrhizos (L.) G.Don in R.Sweet – birah betul, birah negeri, keladi sebaring – Asia Tenggara, Australia, Pasifik
Alocasia maquilingensis Merr. – Filipina
Alocasia megawatiae Yuzammi & A.Hay – Sulawesi
Alocasia melo A.Hay – birah badak, keladi badak – Borneo
Alocasia micholitziana Sander – birah baldu hijau – Filipina
Alocasia minuscula A.Hay – Borneo
Alocasia monticola A.Hay – New Guinea
Alocasia navicularis (K.Koch & C.D.Bouché) K.Koch & C.D.Bouché – Himalaya
Alocasia nebula A.Hay – Borneo
Alocasia nicolsonii A.Hay – New Guinea
Alocasia nycteris Medecilo, G.C.Yao & Madulid – birah kelawar – Filipina
Alocasia odora (Lindl.) K.Koch – birah tegak gergasi – Asia Tenggara, China
Alocasia pangeran A.Hay – Borneo
Alocasia peltata M.Hotta – Borneo
Alocasia perakensis Hemsl. – Malaysia
Alocasia portei Schott – New Guinea
Alocasia princeps W.Bull – Malaysia
Alocasia principiculus A.Hay – Borneo
Alocasia puber (Hassk.) Schott – birah kelembahang – Jawa 
Alocasia puteri A.Hay – Borneo
Alocasia pyrospatha A.Hay – New Guinea
Alocasia ramosii A.Hay – Filipina
Alocasia reginae N.E.Br. – Borneo
Alocasia reginula A.Hay 
Alocasia reversa N.E.Br. – Filipina
Alocasia ridleyi A.Hay – Borneo
Alocasia robusta M.Hotta – Borneo
Alocasia sanderiana W.Bull – birah keris hitam – Filipina
Alocasia sarawakensis M.Hotta – Borneo
Alocasia scabriuscula N.E.Br. – Borneo
Alocasia scalprum A.Hay – Filipina
Alocasia simonsiana A.Hay – New Guinea
Alocasia sinuata N.E.Br. – birah 'Quilted Dream'; turut disebut birah Puncak Borneo – Filipina
Alocasia suhirmaniana Yuzammi & A.Hay – Sulawesi
Alocasia venusta A.Hay – Borneo
Alocasia vietnamensis V.D.Nguyen – Vietnam
Alocasia wentii  Engl. & K.Krause – New Guinea 
Alocasia wongii  A.Hay – Borneo
Alocasia zebrina Schott ex Van Houtte – keladi batang belang – Filipina

Notospesies  
 A. ×mortfontanensis André = A. longiloba × A. sanderiana (syn. A. ×amazonica) – keladi Amazon

Galeri

Lihat juga 
 Caladium
 Colocasia
 Keladi

Rujukan